Rauman seuraparlamentin kokous

3.6. 2025 kello 16.15, Karin kampus

1. Kokouksen avaus ja läsnäolijat:

Puheenjohtaja Janne Koivisto avasi kokouksen.

Läsnäolijat  
Mikko Immonen Rauman Salba ry

Hannu Laine Kaigan ry

Mia Sajantola Swimming Team Rauma ry

Mari Tukala FC-Rauma ry

Antti Saarinen Rauman Lukko ry.

Soile Strander Rauman kaupunki

Janne Koivisto Pallo-Iirot ry

Jurkka Virtala LiikU

Ari Rajamäki Rauman kaupunki

Juuso Liukko Rauman Voimailijat ry

Jenna Österman Rauman Voimistelu ja Liikunta ry

Justus Halminen Rauman Nuorisovaltuusto

Taru Petäjä Fudoshin ry

Auli Kouru Rauman kaupunki

Anu Rannikko Rauman kaupunki

Kimmo Kouru sihteeri Rauman kaupunki

1. Soile Strander avasi Rauman ikärakenteen muutosta. Hänen esityksensä liitteenä.

Pääsanoma oli, että syntyvien lasten lukumäärä on laskenut huomattavasti Raumallakin. Vuonna 2009 lapsia syntyi 442 ja viime vuonna enää 241. Tämä vaikuttaa palvelurakenteeseen ja on otettava huomioon urheiluseurojen toiminnassakin.

Toisaalta tätä hieman paikkaa maahanmuuttajien lisääntynyt määrä. Tällä hetkellä päiväkodeissa on lähes neljännes äidinkielenään muu kuin Suomi.

Hän kertoi myös, että Raumalla ja Satakunnassa yleisemmin ovat Suomen lihavimmat lapset, etenkin pojat.

Hän kannusti huomioimaan toiminnassa myös koko Rauman seudun.

Raumalla maahanmuutto on lähes kokonaan työ- tai opiskeluperäistä. Ukrainalaisten kohdalla usein perheen isä on ollut jo töissä telakalla ja tuonut nyt muun perheen mukanaan.

Hän kannusti toteuttamaan inkluusiota eli ettei perustettaisi niinkään omia ryhmiä maahanmuuttajille vaan otettaisiin heidät mukaan muiden joukkoon.

Janne Koivisto kertoi, että maahanmuuttajien urheiluseuroissa toimimisessa on kulttuurihaasteita. Vapaaehtoisuuteen perustuva malli on heille outo kuten yleisemminkin yhdistystoiminta.

Rauman hyvänä puolena jatkossa on vireä yrityselämä isot työpaikat, joita on luvassa tänne lisääkin.

Kimmo Kouru kertoi 7.6. pelattavasta norsupalloturnauksesta, jossa pyritään maahanmuuttajien ja kantaraumalaisten kohtaamiseen. Hän kertoi myös siitä, että seurat voisivat saada lisää harrastajia, jos onnistuvat pitämään lapsia nykyistä pidempään seuratyössä mukana. Nykyisin seuroista erotaan jo suuressa määrin 11-vuotiaina.

Juuso Liukko kertoi, että heillä ei seuroissa ole löytynyt keinoja murrosikäisten pitämiseen seurojen toiminnassa mukana.

Mia Sajantola kertoi saman myös uintiharrastuksen puolelta.

Ari Rajamäki penäsi myös koululiikunnan kehittämistä enemmän liikuntaharrastukseen kannustavaksi.

Jenna Österman toivoi myös yhteistyötä eri seurojen kesken, koska pienenevillä ikäluokilla on vaikea enää saada joukkueita kasaan.

Hannu Laine kertoi kokemuksensa pohjalta, että osa maahanmuuttajista jättää maahanmuuttosäädösten vuoksi Rauman kahden vuoden jälkeen, jos eivät sinä aikana ole ehtineet löytää työpaikkaa. Myös maahanmuuttolasten vilkkaus aiheuttaa haasteita ohjaustoiminnassa.

1. Jurkka Virtala kertoi LiikU:n kuulumiset.

Hän kertoi Liikuntatieteellisen seuran selvityksestä monikielisyys liikunnassa.

Jurkka kertoi myös liikuntatohtorien Kokko ja Koski esityksistä, joissa esitetään keinoja lasten ja nuorten liikkeen lisäämiseksi.

Jurkan esitys liitteenä, jossa myös LiikU:n syyskauden seuroille ilmaiset koulutukset sekä muut koulutuskanavat.

Seuratuki tulee myös haettavaksi syksyllä. Enää sitä ei myönnetä päätoimisten seuratyöntekijöiden palkkaukseen.

1. Janne Koivisto kertoi, yhteistyöstä Ehkäisevän päihdetyön toimielimen kanssa. Edellisvuonna Marko Jantunen oli kertomassa päihderiippuvuudesta ja tänä vuonna Petter Kotilainen kertoi peliriippuvuudestaan. Ensi vuodella aiheeksi on kaavailtu nikotiinituotteiden haittojen nostamista esille.

Mia Sajantola esitti kritiikkiä vertaisohjaajien käyttämisestä luennoitsijoina.

Soile kertoi, että päihteiden käyttö Raumalla on ollut viime vuosina kasvussa.

1. Lopuksi seurat saivat kertoa omia näkemyksiään koulutustarpeista sekä yleisiä kuulumisia.

Mia kertoi, että heillä olisi tarvetta urheilevan nuoren ravitsemuskoulutukseen. Juuso kertoi, että he olivat ostaneet koulutuksen Miia Laaksolta urheiluakatemiasta.

Soile Strander nosti esille myös Norjan mallin urheilussa, jossa lapset harrastavat monipuolisesti 12-vuotiaaksi ilman kilpailullisia tavoitteita.

Juuso Liukko kertoi Voimailijoiden monen vuoden työn kantaneen hedelmää siten, että seuralle tuli ensimmäinen Nuorten Suomen mestaruus painissa.

Taru Petäjä kertoi uusista budotiloista Winnovan tiloissa. Hän ja myös Kaigan ovat olleet niihin tyytyväisiä. Hannu Laine kertoi toisen tatamin olevan hieman liukas ja varastotilaan olisi hyvä saada uusia kaappeja säilytystiloiksi.

Jurkka kerto vielä, että SAMK:n fysioterapiaopiskelijoita on mahdollisuus tilata harjoittelijoiksi urheiluseuroihin.

1. Kokous päätettiin hyvän kesän toivotuksiin kello 17.30.